เงินบาทปิดตลาด 32.24/26
ธนาคารกรุงศรีอยุธยารายงาน เงินบาทปิดตลาด 32.24/26 ปรับตัวแข็งค่าตามภูมิภาค-สกุลเงินหลัก
15 ก.ค. 2553

ธนาคารกรุงศรีอยุธยารายงาน เงินบาทปิดตลาด 32.24/26 ปรับตัวแข็งค่าตามภูมิภาค-สกุลเงินหลัก
นักบริหารเงินจากธนาคารกรุงศรีอยุธยา เปิดเผยว่า เงินบาทปิดตลาดที่ระดับ 32.24/26 บาท/ดอลลาร์ ปรับตัวแข็งค่าจากเปิดตลาดช่วงเช้าที่ระดับ 32.31/33 บาท/ดอลลาร์ ซึ่งเป็นไปตามทิศทางเดียวกับค่าเงินในภูมิภาคและค่าเงินสกุลหลักต่างประเทศ โดยไปทำโลว์ที่ระดับ 32.24 บาท/ดอลลาร์
"(เงินบาท)ขยับแข็งค่าตั้งแต่เปิดตลาดช่วงเช้า หลังมีข่าวตัวเลขจีดีพีของจีนออกมาดีก็ขยับแข็งค่าตามภูมิภาคและ major currency" นักบริหารเงิน กล่าว
สำหรับความเคลื่อนไหวของสกุลเงินหลักต่างประเทศช่วงเย็นนี้ เงินเยนอยู่ที่ระดับ 88.02/03 เยน/ดอลลาร์ ปรับตัวแข็งค่าจากระดับ 88.20/21 เยน/ดอลลาร์ ส่วนเงินยูโรอยู่ที่ระดับ 1.2788/2792 ดอลลาร์/ยูโร ปรับตัวแข็งค่าจากระดับ 1.2724/2725 ดอลลาร์/ยูโร
นักบริหารเงิน มองว่า ในระยะกลางเงินบาทยังมีโอกาสที่จะปรับตัวแข็งค่าได้อีก โดยมองกรอบการเคลื่อนไหววันพรุ่งนี้ไว้ที่ 32.20-32.30 บาท/ดอลลาร์